1996. aasta suveolümpiamängud
1996. aasta suveolümpiamängud olid XXVI olümpiaadi kaasaegsed suveolümpiamängud. Need toimusid 19. juulist 4. augustini 1996. aastal USA Georgia osariigi pealinnas Atlantas ning nendega tähistati kaasaegsete olümpiamängude 100. aastapäeva. Atlanta kinnitati olümpialinnaks ROK-i istungjärgul Tōkyōs 18. septembril 1990. aastal. Atlanta edestas peakonkurenti Ateenat viiendas häältevoorus häältevahekorraga 51:35. Teised kandideerinud linnad olid Belgrad, Manchester, Melbourne ja Toronto.